Общинска избирателна комисия Димитровград, област Хасково

**П Р О Т О К О Л №27**

Днес 12.10.2019г. от 17.00 часа в малката заседателната зала на Общински съвет Димитровград, бул. „Г.С.Раковски” № 15 - запад ОБЩИНСКАТА ИЗБИРАТЕЛНА КОМИСИЯ /ОИК/, гр.Димитровград проведе заседание, на което присъстваха:

Председател: Димитър Вълчев Гавазов

Заместник-председатели: Десислава Николаева Костова

Филиз Хюсеин Ахмед

Секретар: Михаил Стойков Георгиев

Членове

Божидар Веселинов Туртов

Милена Стоянова Русева

Светла Тенева Славова

Мариела Господинова Делчева-Сестримска

Тодор Динков Иванов

Отсъстват: : Добромир Якимов, Димитрия Бейчева, Милена Зетова и Васил Лазов - член на комисията.

Заседанието протече при следния

**ДНЕВЕН РЕД:**

1. Жалба от ПП ГЕРБ .

**По точка първа** епостъпила е жалба с вх. № 151/12.10.2019г. от ПП ГЕРБ, представлявана от упълномощения представител на партията – Красимир Янчев Янев.

В жалбата са изложени твърдения, че днес (12.10.2019г.) са установили залепени предизборни плакати на кандидата за кмет на община Димитровград господин Иван Евлогиев и кандидатите за общински съветници от Местна коалиция „Ние, гражданите” на спирката на бул.”Г.С.Раковски” до бившето кино „Миньор”. Считат, че това е нарушение на Заповед № РД-06-1342 от 11.09.2019г. на кмета на община Димитровград.

След постъпване на жалбата беше извършена проверка на място от дежурните членове на ОИК-Димитровград – Михаил Георгиев и Светла Славова, които установиха, че на спирка на градския транспорт на бул.”Г.С.Раковски” южно от бившето кино „Миньор” са залепени 4 броя плакати на кандидата за кмет на община Димитровград Иван Евлогиев и 1 брой плакат на кандидатската листа за общински съветници от Местна коалиция „Ние, гражданите”.

В резултат на това ОИК-Димитровград констатира извършване на нарушение на Заповед № РД-06-1342 от 11.09.2019г. на кмета на община Димитровград, представляващо и нарушение на Правилата за предизборна агитация по смисъла на чл.183, ал.3 от Изборния кодекс.

Предвид горното и на основание чл.87, ал.1, т.5 от ИК, след проведеното обсъждане и гласуване ОИК-Димитровград прие следното

**Р Е Ш Е Н И Е № 149**

Установява нарушение на правилата за провеждане на предизборна агитация по смисъла на чл.183, ал.3 от Изборния кодекс, изразяваща се в залепени 4 броя предизборни плакати на кандидата за кмет на община Димитровград Иван Евлогиев и 1 брой плакат на кандидатската листа за общински съветници от Местна коалиция „Ние, гражданите” на спирката на бул.”Г.С.Раковски” южно от бившето кино „Миньор”, в нарушение на Заповед № РД-06-1342 от 11.09.2019г. на кмета на община Димитровград.

Указва съгласно чл.186, ал.1 от Изборния кодекс на Вр. ИД Кмет на община Димитровград да премахне поставените предизборни плакати на кандидата за кмет на община Димитровград Иван Евлогиев и кандидатите за общински съветници от Местна коалиция „Ние, гражданите” на спирка на градския транспорт на бул.”Г.С.Раковски” южно от бившето кино „Миньор” като при необходимост бъде използвано съдействие на РУ-Димитровград.

Решението подлежи на обжалване пред ЦИК в тридневен срок от обявяването му.

Гласували: 9

За 9 – Димитър Гавазов, Десислава Костова, Филиз Ахмед, Михаил Георгиев, Божидар Туртов, Милена Русева, Светла Славова, Мариела Делчева, Тодор Иванов

Против – няма

Поради изчерпване на дневния ред, заседанието беше закрито в 17:15 часа.

ПРЕДСЕДАТЕЛ:

Димитър Гавазов

СЕКРЕТАР:

Михаил Георгиев